CELEX: 32011D0886
Language: bg
Date: 2011-12-12 00:00:00
Title: 2011/886/ЕС: Решение на Съвета от 12 декември 2011 година относно позицията, която да вземе Европейският съюз в рамките на Съвместния комитет на ЕИП по отношение на изменение на приложение IV (Енергетика) към Споразумението за ЕИП

28.12.2011   
            
            
               BG
            
            
               Официален вестник на Европейския съюз
            
            
               L 344/31
            
         РЕШЕНИЕ НА СЪВЕТА
   от 12 декември 2011 година
   относно позицията, която да вземе Европейският съюз в рамките на Съвместния комитет на ЕИП по отношение на изменение на приложение IV (Енергетика) към Споразумението за ЕИП
   (2011/886/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114, параграф 1, член 192, параграф 1 и член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               Приложение IV към Споразумението за Европейското икономическо пространство (2) („Споразумението за ЕИП“) съдържа специфични разпоредби и договорености относно енергетиката.
            
         
               (2)
            
            
               Директива 2009/28/ЕО на Европейския парламент и на Съвета от 23 април 2009 г. за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО (3) следва да бъде включена в Споразумението за ЕИП.
            
         
               (3)
            
            
               Директива 2009/28/ЕО отменя Директива 2001/77/ЕО на Европейския парламент и на Съвета от 27 септември 2001 г. относно насърчаване на производството и потреблението на електроенергия от възобновяеми енергийни източници на вътрешния електроенергиен пазар (4), която е включена в Споразумението за ЕИП и поради това трябва да бъде заличена от Споразумението за ЕИП.
            
         
               (4)
            
            
               Постигането от Норвегия на целта за дял на енергията от възобновяеми източници в брутното крайно потребление на енергия през 2020 г. трябва да се разглежда в контекста на първоначалния висок дял на възобновяемата енергия в сравнение с държавите-членки на ЕС, както и на несигурността, свързана с търсенето и предлагането, която е заложена в комбинацията от система за производство на енергия, базирана на хидроресурси, и от студен климат,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейския съюз в рамките на Съвместния комитет на ЕИП по отношение на изменението на приложение IV (Енергетика) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.
   
      Съставено в Брюксел на 12 декември 2011 година.
      
         
            За Съвета
         
         
            Председател
         
         S. NOWAK
      
   
   
      (1)  ОВ L 305, 30.11.1994 г., стр. 6.
   
      (2)  ОВ L 1, 3.1.1994 г., стр. 3.
   
      (3)  ОВ L 140, 5.6.2009 г., стр. 16.
   
      (4)  ОВ L 283, 27.10.2001 г., стр. 33.
   
      ПРОЕКТ
      РЕШЕНИЕ НА СЪВМЕСТНИЯ КОМИТЕТ НА ЕИП
      № …
      от …
      за изменение на приложение IV (Енергетика) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
      като има предвид, че:
      
                  (1)
               
               
                  Приложение IV към Споразумението бе изменено за последен път с Решение на Съвместния комитет на ЕИП № … от …. (1)
                  
               
            
                  (2)
               
               
                  Директива 2009/28/ЕО на Европейския парламент и на Съвета от 23 април 2009 г. за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО (2) трябва да бъде включена в Споразумението.
               
            
                  (3)
               
               
                  Директива 2009/28/ЕО отменя Директива 2001/77/ЕО на Европейския парламент и на Съвета (3), която е включена в Споразумението и следователно трябва да бъде заличена от Споразумението.
               
            
                  (4)
               
               
                  Постигането от Норвегия на целта за дял на енергията от възобновяеми източници в брутното крайно потребление на енергия през 2020 г. трябва да се разглежда в контекста на първоначалния висок дял на възобновяемата енергия в сравнение с държавите-членки на ЕС, както и на несигурността, свързана с търсенето и предлагането, която е заложена в комбинацията от система за производство на енергия, базирана на хидроресурси, и от студен климат,
               
            ПРИЕ НАСТОЯЩОТО РЕШЕНИЕ:
      Член 1
      Приложение IV към Споразумението се изменя, както следва:
      
                  1.
               
               
                  Текстът на точка 19 (Директива 2001/77/ЕО на Европейския парламент и на Съвета) се заличава, считано от 1 януари 2012 г.
               
            
                  2.
               
               
                  След точка 40 (Регламент (ЕС) № 774/2010 на Комисията) се добавя следното:
                  
                              „41.
                           
                           
                              
                                 32009 L 0028: Директива 2009/28/ЕО на Европейския парламент и на Съвета от 23 април 2009 г. за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО (ОВ L 140, 5.6.2009 г., стр. 16).
                              За целите на настоящото Споразумение разпоредбите на директивата се четат със следните адаптации:
                              
                                          а)
                                       
                                       
                                          Директивата не се прилага за Лихтенщайн.
                                       
                                    
                                          б)
                                       
                                       
                                          Второто изречение от член 3, параграф 1 не се прилага за държавите от ЕАСТ.
                                       
                                    
                                          в)
                                       
                                       
                                          В член 4, параграф 2 се добавя следното:
                                          „Норвегия и Исландия съобщават своите национални планове за действие в областта на енергията от възобновяеми източници на Надзорния орган на ЕАСТ не по-късно от шест месеца след влизането в сила на Решение на Съвместния комитет на ЕИП № … за включване на Директива 2009/28/ЕО.“
                                       
                                    
                                          г)
                                       
                                       
                                          В член 22, параграф 1 се добавя следното:
                                          „Норвегия и Исландия предават доклад за напредъка в насърчаването и използването на енергия от възобновяеми източници до 31 декември 2013 г., а след това — на всеки две години. Петият доклад, който трябва да бъде представен до 31 декември 2021 г., е последният изискван доклад.“
                                       
                                    
                                          д)
                                       
                                       
                                          В буква А от приложение I се добавя следното:
                                          
                                                       
                                                   
                                                   
                                                      Дял на енергията от възобновяеми източници в брутното крайно потребление на енергия, 2005 г. (S2005)
                                                   
                                                   
                                                      Цел за дял на енергията от възобновяеми източници в брутното крайно потребление на енергия, 2020 г. (S2020)
                                                   
                                                
                                                      „Исландия
                                                   
                                                   
                                                      55,0 %
                                                   
                                                   
                                                      64 %
                                                   
                                                
                                                      Норвегия
                                                   
                                                   
                                                      58,2 %
                                                   
                                                   
                                                      67,5 %“ “
                                                   
                                                
                                    
                        
            Член 2
      Текстовете на Директива 2009/28/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на … г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на …
         
            
               За Съвместния комитет на ЕИП
            
            
               Председател
            
            
               Секретари на Съвместния комитет на ЕИП
            
         
      
      
         (1)  ОВ L ….
      
         (2)  ОВ L 140, 5.6.2009 г., стр. 16.
      
         (3)  ОВ L 283, 27.10.2001 г., стр. 33.
      
         (4)  [Без отбелязани конституционни изисквания.] [С отбелязани конституционни изисквания.]